کوئٹہ : ترجمان حکومت بلوچستان گودی فرح عظیم شاہ کوئٹہ شاہراہ اقبال(قندھاری بازار) اٹ سیکیورٹی فورس آتا گاڈی نا ماس آ بمب دھماکہ نا مذمت ءِ کرسا پارینے کہ دہشتگردی نا بزدلانہ کاروائی آن فورس آک و اُلس نا حوصلہ کم مفک۔ اختہ انگا بندغ آتے زوت اس انجام آ سر کننگک۔ اُلس نا جان و مال نا رکھ اکن فورس آتا لازوال قربانیک زیان مفسہ۔ اُلس نا جان و مال ءِ ٹارگٹ کروک آک ہچ ءُ رعایت اسے نا حقدار افس۔ مچ آ قوم اسٹ مرسا دافتا مقابلہ ءِ کیک و اوفتا مسخت آتے مش اٹ اوار کیک۔ ترجمان صوبائی حکومت شہید آتا درجہ غاتا گیشتری نا دعا کرے و پد سلوک آتون ہڑزخواہی نا درشانی ءِ کرسا اللہ تعالیٰ آن پد سلوک آتے صبر جمیل عطا کننگ نا دعا کرے۔
(خ ن)
